Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: 16/1994. (VII. 8.) MKM rendelet melléklete
Paragraph Index: 460

1. Magánének A jelölt ismerje: — az emberi hang anatómiai, működésbeli, hangfaji sajátosságait, technikai lehetőségeit, — az énekművészet jelesebb képviselőit, alkotóit, — a vokális irodalom történeti fejlődését és sajátos vonásait, a zenetörténeti stíluskorszakokon belül, — a művek formai, harmóniai felépítését. Tudjon: — az énekléshez szükséges módon helyesen lélegezni, — könnyed izomérzet mellett, az előadandó mű kívánalmai szerinti hangon megszólalni, — tisztán intonálni, — technikai gyakorlatokat önállóan végezni, — zenei elemzéseket önállóan megoldani, — dinamikai árnyalatokat kifejezni, — hangfajának megfelelő terjedelemben törésmentesen, különböző frazeálási megoldásokat alkalmazni, — zenei stílusokat megfelelően értelmezni, — összhangot teremteni a szöveg és a zenei anyag között, — szép, érthető szövegmondással énekelni. Tudja rezonanciáját maximálisan kihasználni. Rendelkeznie kell: — művészi fantáziával és előadói készséggel, — a közönséggel való kapcsolattartás készségével, — megbízható memóriával, koncentrálóképességgel, — jó kottaolvasási készséggel, — jól megtanult és begyakorolt technikával, — a saját hangképző szervei feletti ellenőrzés készségével.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes